Denominación d'Orichen Protechida Pernil de Teruel / Pernileta de Teruel

A **Denominación d'Orichen Protechida Pernil de Teruel / Pernileta de Teruel** ye una denominación d'orichen protechida aragonesa sobre o pernil y a pernileta procedents d'a provincia de Teruel. Estió o primer pernil con denominación d'orichen d'Espanya. O consello regulador d'a denominación d'orichen, naixe a traviés d'o Departamento d'Agricultura y Medio Ambient d'a Deputación Cheneral d'Aragón o 26 d'octubre de 1984. En marzo de 1997, a Unión Europea incluyó o pernil de Teruel en a lista de productos europeus d'especial calidat.

En l'anyo 2014, s'incorporó a pernileta a ista denominación, pasando a decir-se: *DOP Pernil de Teruel / Pernileta de Teruel*.

## Oríchens
O naturalista y historiador aragonés Jordán de Asso ya sinyalaba en a suya obra *"Historia de la Economía Política de Aragón"* de l'anyo 1798 que:

  

Os tocins, que yeran a base de l'alimentación d'a familia campesina teruelana mientres tot l'anyo, unius a la freda y ixeca climatolochía d'as altas tierras d'o Xiloca, Albarracín, Gúdar y Mayestrato, creyoron una cerenya tradición de carnes, perniletas y pernils en a rechión.

## Redolada
A provincia de Teruel se troba situada entre a parti oriental d'a Meseta Central y a sudoriental d'a Depresión Ibérica. Ye una provincia bien montanyosa con altarias importants en as sierras de Cucalón (1.478 m) y Sant Chust (1.547 m) por o nord-este, sierra Menera (1.603 m) y sierra d'Albarracín (1.920 m) y os Monts Universals (1.830 m) por o sud-este. Entre istas cadenas se troban as depresións de Calatayú-Mont Albán y Calamocha-Teruel. Dende as estriberas septentrionals d'a sierra de Cucalón enta l'ueste y dende o Mayestrato enta o norte y nord-este, arribando dica o río Ebro, s'estendilla a Depresión Iberica.

### Clima
O clima d'a zona de producción d'os pernils y perniletas de Teruel ye un clima continental con influyencia mediterrania en o que os hibiernos son luengos y fredos y as cheladas son frecuents entre mayo y octubre. A temperatura meya anyal ye de 12°C, estando a maxima absoluta meya de 37°C y a minima de -10°C.

En estar amás un clima ixeco, con una precipitación anyal de 400 mm concentraus en bels 70 días plevinosos, se tienen as condicions ideyals pa a elaboración de pernils y perniletas curaus de gran calidat.

### Demarcación cheografica
S'incluyen en ista denominación d'orichen os termins municipals d'a provincia de Teruel que tiengan una altaria meya no inferior a 800 metros, siempre que amás o secadero se trobe a una altaria igual u superior a 800 metros sobre o livel d'a mar.

## Caracteristicas
### Razas
As razas de cerdos admitidas por a DOP son cruce entre as razas *landrace* (tipo estándard) y *[[large white]]*, en lo que respecta a la linia mai; y *[[Duroc (raza porcina)|duroc]]* pa la linia pai. Ditas razas permiten obtener pernils de calidat dietetica con baixos livels de colesterol (livels altos en grasas insaturadas y baixos en grasas saturadas).

## Producción y comercialización
O proceso d'elaboración consta de cinco etapas:
* salata
* lavau
* post-salau
* curau (ixecau-maduración) 
* aviellimiento
O periodo minimo pa os pernils ye de 60 semanas y pa as perniletas curadas ye de 36 semanas.

O 40% d'a producción de pernil y perniletas en Espanya corresponde a la DOP Pernil de Teruel / Pernileta de Teruel, estando os prencipals mercaus Aragón, Catalunya, o País Basco y o País Valenciano. Entre un 5 y un 7% d'a producción se destina a o mercau internacional, estando os prencipals importadors Alemanya, Chapón, Francia, o Reino Uniu y Latinoamerica.

### Ixecaders
I hai un total de 33 ixecaders y 15 granchas de cría de tocins destinaus a productos d'a DOP Pernil de Teruel / Pernileta de Teruel. A DOP conta tamién con 20 salas d'envasau, 7 mataders, 7 salas d'espiece y 7 fabricas de pienso.

## Referencias

## Se veiga tamién
* Indicación Cheografica Protechida Tocín de Teruel

## Vinclos externos
*  Pernil de Teruel / Pernileta de Teruel
*  Web oficial